چینین خاریجده‌کی موخالیفلری تعقیب ائتمک و باسقی آلتیندا توتماق اوچون دونیادا ۱۰۰دن چوخ یاسادیشی و گیزلی مرکز قوردوغو ادعا ائدیلدی.
ایسپانیا مرکزلی مدنی قورولوش سیفگارد دفندرس طرفیندن یاییملانان "گزمه و اقناع" باشلیقلی راپوردا، اولوسلارآراسی حقوقا ضد اولاراق دۆنیا اۆزرینده اونلارجا "چین پلیس خیدمت مرکزی" اولدوغو ادعا ائدیلدی.
راپوردا، سپتامبر آییندا بیلدیریله‌ن ۵۴ چین پلیس مرکزینه علاوه اولاراق ۴۸ پلیس مرکزی داها ایشله‌دیلدیگی و بئله‌لیکله بو رقمین ۵۳ اؤلکه‌ده ۱۰۲یه چیخدیغی ادعا ائدیلدی.
ادعا ائدیله‌ن یئنی پلیس مرکز‌لرینین ۱۱نین ایتالیادا، ۵نین کانادادا، دیگرلرینین ایسه کرواسی، صربیستان، رومانی و باشقا اؤلکه‌لرده اولدوغو بیلدیریلن راپوردا، مرکز‌لرین خاریجده یاشایان ۲۳۰ مین چینلینی اؤلکه‌یه قاییتماغا راضی ائتدیگی ادعا ائدیلدی.
راپوردا، فرانسانین باشکندی پاریسدن، ان آز بیر چین وطنداشینین اؤلکه‌سینه قاییتماسی اوچون قانع ائدیلدیگی آچیقلاندی.
چین خاریجی ایشلرباخانلیغی باشقا اؤلکه‌لرده موخالیفلری تعقیب اوچون "پلیس مرکزی" قورولدوغو ادعالارینی یالانلایاراق سؤزوگئ‌ن مأمورلارین خاریجده‌کی وطنداشلارین اوراق ایشلرینه کؤمک ائتدیگینی ساووندو.
